b'\n_START_ARTICLE_\nAfri\xc5\xa1ka unija\n_START_SECTION_\nDr\xc5\xbeave \xc4\x8dlanice\n_START_PARAGRAPH_\nAfri\xc5\xa1ka unija je sestavljena s 54 \xc4\x8dlanic, ob\xc4\x8dasno se \xc4\x8dlanstvo \xc4\x8dlanici tudi suspendira zaradi kr\xc5\xa1itev._NEWLINE_Al\xc5\xbeirija, Angola, Benin, Bocvana, Burkina Faso, Burundi, Kamerun, Cape Verde, Centralnoafri\xc5\xa1ka republika, \xc4\x8cad, Komori, Republika Kongo, Slonoko\xc5\xa1\xc4\x8dena obala, Demokrati\xc4\x8dna republika Kongo, D\xc5\xbeibuti, Egipt, Eritreja, Etiopija, Ekvatorialna Gvineja, Gabon, Gambija, Gana, Gvineja, Gvineja-Bissau, Kenija, Lesoto, Liberija, Libija, Madagaskar, Malavi, Mali, Mavretanija, Mauritius, Mozambik, Namibija, Niger, Nigerija, Ruanda, Sao Tome in Principe, Senegal, Sej\xc5\xa1eli, Sierra Leone, Somalija, Ju\xc5\xbenoafri\xc5\xa1ka republika, Sudan, Svazi, Tanzanija, Togo, Tunizija, Uganda, Zahodna Sahara, Zambija in Zimbabve.\n_START_SECTION_\nOrganizacije Afri\xc5\xa1ke unije\n_START_PARAGRAPH_\nAfri\xc5\xa1ka unija je sestavljena iz razli\xc4\x8dnih in\xc5\xa1titucij:\n_START_SECTION_\nGeografija\n_START_PARAGRAPH_\n\xc4\x8clanice obsegajo skoraj celotno celino Afrike in nekaj otokov. Vsebujejo tako pu\xc5\xa1\xc4\x8dave, najdalj\xc5\xa1o reko na svetu, gorovja, bogata rudninske in mineralne vire. Obsega pribli\xc5\xbeno 29,922,059\xc2\xa0km\xc2\xb2 povr\xc5\xa1ine in okoli 24,165\xc2\xa0km obale. Med otoki je pomembnej\xc5\xa1i otok Madagaskar.\n_START_SECTION_\nZunanji odnosi\n_START_PARAGRAPH_\nKot nadnacionalna organizacija ima svoje predstavni\xc5\xa1tvo v Generalni skup\xc5\xa1\xc4\x8dini Zdru\xc5\xbeenih narodov. Prav tako Afri\xc5\xa1ka unija vzpostavlja posebna diplomatska predstavni\xc5\xa1tva z Zdru\xc5\xbeenimi dr\xc5\xbeavami Amerike in Evropsko unijo. Vse \xc4\x8dlanice imajo tudi svoja predstavni\xc5\xa1tva in svoje ambasade.\n_START_SECTION_\nZgodovina\n_START_PARAGRAPH_\nZgodovina zdru\xc5\xbeevanja afri\xc5\xa1kih dr\xc5\xbeav v unijo se pri\xc4\x8dne z Unijo afri\xc5\xa1kih dr\xc5\xbeav, zgodnjo konfederacijo, ki jo je postavil Kwame Nkrumah v \xc5\xa1estdesetih letih prej\xc5\xa1njega stoletja, kasneje je ustanovljena Organizacija afri\xc5\xa1ke enotnosti, ki je bila ustanovljena 25.maja 1963 in Afri\xc5\xa1ke gospodarske skupnosti, ki je pri\xc4\x8dela z delovanjem leta 1981. Organizacija afri\xc5\xa1ke enotnosti je bila mnogokrat kritizirana zaradi slabega varovanja pravic prebivalcev s strani ZDA in Anglije. Izstopajo\xc4\x8de so kritike glede enakovrednosti pravic homoseksualcev pred zakonom na kontinentu, ki je do\xc5\xbeivljal resne te\xc5\xbeave z AIDSom. _NEWLINE_Afri\xc5\xa1ke unija je bila kot ideja obujena s strani voditelja Libije Muamarja al-Gaddafija 9.septembra 1999 z dekleracijo Sirte. S sestankom v Lom\xc3\xa9 je bil sprejet ustanovni akt Afri\xc5\xa1ke unije. Ustanovljeno je bilo tudi Novo partnerstvo za afri\xc5\xa1ki razvoj._NEWLINE_Afri\xc5\xa1ka unija je bila ustanovljena v Durbanu 9.julija 2002, prvi predsedujo\xc4\x8di pa je bil Thabo Mbeki. Afri\xc5\xa1ka unija je bila mnogokrat kritizirana zaradi slabega varovanja dolo\xc4\x8denih pravic, veliko kritik je do\xc5\xbeivela tudi zaradi te\xc5\xbeav z demokratizacijo oblasti dolo\xc4\x8denih \xc4\x8dlanic.'